**Poistná zmluva o povinnom zmluvnom poistení č. ...................**

uzatvorená v zmysle § 788 a nasl. zákona č. 40/1964 Zb. Občiansky zákonník v znení neskorších predpisov (ďalej ako „**Občiansky zákonník**“) a v spojení s § 3 zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov(ďalej ako „**Zákon o PZP**“)

(ďalej ako„**Zmluva**“)

**Článok I.**

**Zmluvné strany**

**1.** Názov: **Slovenská inovačná a energetická agentúra**

Sídlo: Bajkalská 27, 827 99 Bratislava

Štatutárny orgán: Ing. Alexandra Velická, PhDr., generálna riaditeľka

Právna forma: štátna príspevková organizácia zriadená rozhodnutím ministra hospodárstva Slovenskej republiky č. 63/1999 v znení nadväzujúcich rozhodnutí

IČO: 00002801

DIČ: 2020877749

IČ DPH: SK 2020877749

Bankové spojenie:

IBAN:

BIC:

Vecne zodpovedný:

Kontakt: tel.: ; e-mail:

(ďalej ako „**Poistník**“)

a

**2.** Obchodné meno:

Sídlo:

Štatutárny orgán:

Zapísaný v:

IČO:

DIČ:

IČ DPH:

Bankové spojenie:

IBAN:

BIC:

Kontaktná osoba:

Kontakt: tel.:      , e-mail:

(ďalej ako „**Poisťovateľ**“),

(spoločne ďalej aj ako „**Zmluvné strany**“, jednotlivo ako „**Zmluvná strana**“).

**Preambula**

1. Podkladom pre uzavretie tejto Zmluvy sú podmienky uvedené vo Výzve na predkladanie ponúk a pokyny na vypracovanie ponúk na zákazku č. NZ 3718a ponuka Poisťovateľa predložená na uvedenú zákazku zadávanú podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Ponuka Poisťovateľa tvorí neoddeliteľnú súčasť Zmluvy ako Príloha č. 2 a Prílohu č. 3.

**Článok II.**

**Premet Zmluvy**

1. Predmetom tejto Zmluvy je povinné zmluvné poistenie zodpovednosti za škodu spôsobenú prevádzkou motorového vozidla (ďalej len „**Poistenie**“), a to súboru motorových vozidiel. Podrobná špecifikácia predmetu Zmluvy je uvedená v Prílohe č. 1 „Opis predmetu zákazky“. Súbor motorových vozidiel je uvedený v Prílohe č. 2 „Podrobná špecifikácia ceny a zoznam SMV (Návrh uchádzača na plnenie kritérií a zoznam SMV)“ tejto Zmluvy (ďalej ako „**Zoznam vozidiel**“ alebo aj ako „**Flotila vozidiel**“), ktorý  je neoddeliteľnou súčasťou Zmluvy alebo na Prihláške do poistenia (ďalej ako „**Prihláška**“).

Súčasťou Zoznamu vozidiel je aj 9 ks motorových vozidiel, ktoré Poistník plánuje nakúpiť na prelome rokov 2018 a 2019, resp. v I.Q 2019. Ďalšie údaje o uvedených motorových vozidlách budú doplnené až potom, ako ich Poistník nadobudne do svojho vlastníctva. Hodnota parametru, týkajúceho sa objemu motora (cm3) a rovnako aj výška nadobúdacej hodnoty (NH), sú pri uvedených 9 ks motorových vozidlách zadané ako maximálne hodnoty, a to v zmysle Prílohy č. 1 Zmluvy, ktorým je Poistník limitovaný, na nákup týchto 9 ks motorových vozidiel.

1. Poistenie motorových vozidiel sa riadi poistnými podmienkami Poisťovateľa (ďalej ako „**Poistné podmienky**“), ktoré Poistník obdŕžal a bol s nimi oboznámený, čo potvrdzuje svojim podpisom na Zmluve. Poistné podmienky tvoria neoddeliteľnú súčasť Zmluvy ako Príloha č. 4. Zmluvné strany sa dohodli, že v prípade rozdielov medzi ustanoveniami Zmluvy a ustanoveniami Poistných podmienok, majú prednosť ustanovenia Zmluvy.
2. Zmluvou sa Poisťovateľ zaväzuje poskytnúť Poistníkovi v dojednanom rozsahu poistné plnenie, ak nastane poistná udalosť bližšie špecifikovaná v Zmluve a Poistník sa zaväzuje platiť riadne a včas príslušné poistné.
3. Poistné krytie sa vzťahuje na územie Slovenskej republiky a územie štátov v zmysle § 6 ods. 4 Zákona o PZP.
4. V zmysle právneho poriadku a Zmluvy má Poistník nárok, aby Poisťovateľ za neho nahradil poškodeným uplatnené a preukázané nároky na náhradu:
5. škody na zdraví a nákladov pri usmrtení;
6. škody vzniknutej poškodením, zničením, odcudzením alebo stratou veci;
7. škody, ktoré majú povahu ušlého zisku;
8. účelne vynaložených nákladov spojených s právnym zastúpením pri uplatňovaní nárokov podľa písmen a), b), c) tohto bodu, ak Poisťovateľ nesplnil povinnosti uvedené v § 11 ods. 6 písm. a) alebo písm. b) Zákona o PZP alebo Poisťovateľ neoprávnene odmietol poskytnúť poistné plnenie, alebo neoprávnene krátil poskytnuté poistné plnenie.
9. Poistník má z poistenia nárok, aby Poisťovateľ za neho uhradil príslušným subjektom (v zmysle § 4 ods. 3 zákona o PZP) uplatnené, preukázané a vyplatené náklady zdravotnej starostlivosti, nemocenské dávky, dávky nemocenského zabezpečenia, úrazové dávky, dávky úrazového zabezpečenia, dôchodkové dávky, dávky výsluhového zabezpečenia a dôchodky starobného dôchodkového sporenia, ak je poistník povinný ich nahradiť týmto subjektom.

**Článok III.**

**VZNIK POISTENIA**

**Vznik poistenia**

1. Poistenie Flotily vozidiel, začína dňom, ktorý je v Zozname vozidiel alebo v Prihláške uvedený ako začiatok poistenia, nie ale skôr ako je deň nadobudnutia účinnosti Zmluvy.
2. Poistenie vozidla flotily, ktoré nie je uvedené v Zozname vozidiel alebo v Prihláške pri uzatváraní Zmluvy, môže vzniknúť rozšírením Zoznamu vozidiel alebo Prihlášky niektorým z nasledujúcich spôsobov:
3. doručením riadne doplneného Zoznamu vozidiel (len s uvedením vozidiel vstupujúcich do poistenia dodatočne) v elektronickej forme tak, ako je uvedené nižšie v tomto článku, alebo
4. doručením scanu riadne vyplnenej Prihlášky v elektronickej forme tak, ako je uvedené nižšie v tomto článku, alebo
5. doručením písomného vyhotovenia riadne doplneného a podpísaného Zoznamu vozidiel, alebo
6. doručením písomného vyhotovenia riadne vyplnenej a podpísanej Prihlášky, tak ako je uvedené nižšie v tomto článku.
7. Prihlásenie vozidla do poistenia podľa ods. 2. písm. a) a b) tohto článku zaeviduje Poisťovateľ na základe riadne doplneného Zoznamu vozidiel alebo riadne vyplnenej Prihlášky, doručených v elektronickej forme, a to z elektronickej adresy (ďalej ako „**e-mailovej adresy**“) kontaktnej osoby Poistníka. Poistenie vozidla alebo vozidiel prihlásených takýmto spôsobom začína dňom uvedeným v takto doručenom Zozname vozidiel alebo v takto doručenej Prihláške, nie však skôr, ako v deň doručenia niektorého z uvedených dokumentov na e-mailovú adresu kontaktnej osoby Poisťovateľa.
8. Prihlásenie vozidiel do Poistenia podľa ods. 2. písm. c) a d) tohto článku Poisťovateľ zaeviduje na základe riadne doplneného a podpísaného Zoznamu vozidiel alebo riadne vyplnenej a podpísanej Prihlášky Poistníkom (oprávneným zástupcom poistníka). Začiatok Poistenia vozidiel vstupujúcich do Poistenia je deň uvedený v Zozname vozidiel alebo Prihláške, nie však skôr ako je deň podpísania Zoznamu vozidiel alebo Prihlášky Poistníkom (oprávneným zástupcom poistníka). Poistník je povinný originál Zoznamu vozidiel alebo Prihlášky doručiť Poisťovateľovi najneskôr do 3 dní od jeho vyplnenia a podpísania.
9. V prípade, ak Zoznam vozidiel alebo Prihláška nebude zo strany Poistníka vyplnená riadne (najmä nebudú vyplnené všetky potrebné údaje, resp. uvedené údaje nebudú v súlade so skutočným stavom), Poisťovateľ vyzve poistníka na doplnenie (opravu) Zoznamu vozidiel alebo Prihlášky (ďalej aj ako „**Intervencia**“). Poistník je povinný doplnený (opravený) Zoznam vozidiel alebo Prihlášku zaslať Poisťovateľovi najneskôr do 3 dní odo dňa obdŕžania Intervencie. Ak si Poistník uvedenú povinnosť nesplní riadne a včas, Poisťovateľ má právo odmietnuť prihlásenie takéhoto vozidla do Poistenia. Odmietnutie prihlásenia vozidla do Poistenia bude Poistníkovi písomne oznámené; poistenie vozidla v takom prípade nevzniklo.
10. Zmluvné strany sa dohodli, že pri vzniku Poistenia oznámia druhej Zmluvnej strane údaje o kontaktných osobách. Akúkoľvek zmenu kontaktných osôb Zmluvných strán alebo zmenu ich kontaktných údajov, je možné vykonať písomne, a to doručením informácie o novej kontaktnej osobe alebo o jej nových kontaktných údajoch osobne alebo jej zaslaním prostredníctvom pošty, alebo elektronickou formou. Zmeny kontaktných osôb alebo zmeny ich kontaktných údajov nadobúdajú účinnosť dňom doručenia takejto informácie druhej Zmluvnej strane.

**Článok IV.**

**Limity poistného plnenia**

1. Limit poistného plnenia je v zmysle Zmluvy najvyššia hranica poistného plnenia Poisťovateľa pri jednej škodovej udalosti. Limit poistného plnenia z jednej škodovej udalosti je:
2. 5 000 000,00 EUR za škodu na zdraví a nákladov pri usmrtení a príslušným subjektom podľa § 4 ods. 3 Zákona o PZP uplatnené, preukázané a vyplatené náklady zdravotnej starostlivosti, nemocenské dávky, dávky nemocenského zabezpečenia, úrazové dávky, dávky úrazového zabezpečenia, dôchodkové dávky, dávky výsluhového zabezpečenia a dôchodky starobného dôchodkového sporenia, ak Poistník je povinný ich nahradiť týmto subjektom, a to bez ohľadu na počet zranených alebo usmrtených;
3. 1 000 000,00 EUR za škodu vzniknutú poškodením, zničením, odcudzením alebo stratou veci; vzniknutú ušlým ziskom; vzniknutú účelne vynaloženými nákladmi spojenými s právnym zastúpením pri uplatňovaní nárokov podľa § 4 ods. 2 písm. a), b) a d), ak Poisťovateľ nesplnil povinnosti uvedené v § 11 ods. 6 písm. a) alebo písm. b) Zákona o PZP alebo ak Poisťovateľ neoprávnene odmietol poskytnúť poistné plnenie, alebo neoprávnene krátil poskytnuté poistné plnenie, a to bez ohľadu na počet poškodených.

**Článok V.**

**Doby Poistenia, splatnosť poistného, cena poistného a osobitné podmienky**

1. Zmluva sa uzatvára na dobu určitú, a to od 01.01.2019, 00:00 hod. do 31.12.2019, 24:00 hod. Poistným obdobím Flotily vozidiel je 1 (jeden) rok, pričom poistná doba je stanovená so začiatkom 01.01.2019, 00:00 hod. a koncom 31.12.2019, 24:00 hod.
2. Výška ročného poistného za Poistenie je stanovená v súlade s ponukou Poisťovateľa. Poistné bude uhradené jednorazovo na celú poistnú dobu (t. j. raz ročne) za aktuálny stav motorových vozidiel poistených k 01.01.2019.
3. Ročné poistné je určené v zmysle ponuky Poisťovateľa, ktorá tvorí Prílohu č. 2 tejto Zmluvy a Kompletného sadzobníka Poisťovateľa, ktorý tvorí Prílohu. č. 3 tejto zmluvy, pričom sadzby pre výpočet poistného uvedené v Prílohe č. 2 sú záväzné po celú dobu Poistenia. Podľa zákona č. 222/2004 Z. z. o dani z pridanej hodnoty v znení neskorších predpisov sú poisťovacie služby od DPH oslobodené. Z uvedeného dôvodu výška Poistného bude uvedená v predpise Poistného bez DPH.
4. Poisťovateľ vykoná predpis (vyúčtovanie) poistného vo výške zodpovedajúcej dohodnutému Poistnému pre celú Flotilu vozidiel, resp. Poistné bude uhradené jednorazovo na celú poistnú dobu (t. j. raz ročne) za aktuálny stav motorových vozidiel poistených k 01.01.2019 a motorové vozidlá zakúpené v priebehu poistného obdobia budú zaraďované do existujúcej poistnej zmluvy za rovnakých podmienok, pričom Poistník uhradí alikvotné poistné v zmysle zaslaného predpisu – vyúčtovania poistného. Predpisom (vyúčtovaním) poistného sa rozumie písomné oznámenie výšky a splatnosti poistného, ktoré Poisťovateľ zasiela Poistníkovi. Predpis poistného musí obsahovať zoznam poistených motorových vozidiel s vyčíslením poistného na každé motorové vozidlo pre dané poistné obdobie.
5. Poistné bude uhradené na základe predpisu poistného predloženého Poisťovateľom, a to bezhotovostným prevodom na účet Poisťovateľa. Predpis bude mať 30 dňovú lehotu splatnosti odo dňa jeho doručenia Poistníkovi. Predpis musí obsahovať všetky náležitosti podľa platného právneho poriadku Slovenskej republiky, špecifikáciu poskytovaného Poistenia a špecifikáciu sumy poistného. Predpis musí obsahovať všetky náležitosti v súlade so všeobecne záväznými právnymi predpismi platnými v Slovenskej republike, v opačnom prípade je Poistník oprávnený vrátiť ho na prepracovanie alebo doplnenie Poisťovateľovi, lehota splatnosti predpisu v tom prípade začne plynúť dňom doručenia opraveného a úplného predpisu. Poistné sa považuje za uhradené dňom jeho odpísania z účtu Poistníka uvedeného v článku I. Zmluvy v prospech Poisťovateľa.
6. Poisťovateľ sa zaväzuje vydať Poistníkovi na každé poistené vozidlo flotily potvrdenie o poistení zodpovednosti a zelenú kartu.
7. V rámci poistenia sú dojednané aj asistenčné služby zahrnuté v cene poistného, na poskytovanie ktorých sa zaväzuje poisťovateľ počas celej doby trvania tejto zmluvy.
8. Poistník si vyhradzuje právo zmeny počtu poistených motorových vozidiel na základe zmien vozového parku. Poistník si týmto vyhradzuje právo vyraďovať motorové vozidlá z vozového parku k dátumu skutočne vykonanej zmeny.
9. V prípade vzniku Poistenia vozidla počas poistného obdobia, za ktoré je uhradené jednorazové poistné, je poisťovateľ oprávnený podľa podmienok tejto zmluvy predpísať poistníkovi prorátne (pomerné) poistné priebežne v závislosti od zvýšenia alebo zníženia počtu vozidiel vo flotile. Poistník sa zaväzuje uhradiť poistné v súlade týmto článkom.
10. Poistenie jednotlivých vozidiel flotily zaniká najmä z dôvodu:

a)zániku motorového vozidla;

b) zápisom prevodu držby motorového vozidla na inú osobu v evidencii vozidiel;

c)vyradením motorového vozidla z evidencie vozidiel;

d) prijatím oznámenia o krádeži motorového vozidla príslušným orgánom;

e) vrátením dokladu o poistení zodpovednosti pri motorových vozidlách, ktoré nepodliehajú evidencii vozidiel;

f) vyradením motorového vozidla z premávky na pozemných komunikáciách;

g) zmenou nájomcu, ak je na motorové vozidlo uzavretá nájomná zmluva s právom kúpy prenajatej veci.

Poistenie zodpovednosti zaniká okamihom, keď nastala jedna zo skutočností uvedených v tomto bode Zmluvy. O týchto skutočnostiach Poistník bez zbytočného odkladu informuje Poisťovateľa.

1. Vyradenie vozidla z Poistenia je možné vykonať písomne poštou alebo elektronickou formou zaslaním oznámenia z elektronickej adresy Poistníka na elektronickú adresu Poisťovateľa a doložením príslušného dokladu preukazujúceho dôvod vyradenia vozidla z poistenia v lehote do 30 dní odo dňa, kedy nastala skutočnosť majúca za následok vyradenie vozidla z poistenia.
2. V prípade zániku predmetu Poistenia pred koncom poistného obdobia má poistník nárok na vrátenie nespotrebovanej časti poistného.
3. Rozsah poistenia bude poskytovaný počas celej doby trvania zmluvy v rozsahu stanovenom podľa Zákona o PZP.
4. Poistenie sa dojednáva bez spoluúčasti.
5. Poisťovateľ je povinný strpieť výkon kontroly, auditu, overovania oprávnenými orgánmi a inštitúciami, ktoré budú súvisieť s plnením predmetu tejto zmluvy a je povinný tiež poskytnúť oprávneným osobám všetku potrebnú súčinnosť. Poisťovateľ berie na vedomie, že financovanie tejto zmluvy bude uskutočnené z rozpočtových a vlastných finančných prostriedkov účastníka v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a finančných prostriedkov z poskytnutých nenávratných finančných príspevkov v rámci jednotlivých výziev financovaných z projektov EÚ.

**Článok VI.**

**Dôvernosť informácií**

1. Zmluvné strany sa dohodli, že všetky skutočnosti, informácie a údaje, o ktorých sa dozvedeli v súvislosti so Zmluvou, sú dôvernými informáciami (ďalej ako „**Dôverné informácie**“), o ktorých sú Zmluvné strany povinné zachovávať mlčanlivosť, ak ďalej nie je dohodnuté inak.

2. Záväzok Zmluvných strán zachovávať mlčanlivosť podľa Zmluvy nie je časovo obmedzený a trvá i po zániku Zmluvy.

3. Zmluvné strany sa zaväzujú, že dôverné informácie bez predchádzajúceho písomného súhlasu druhej Zmluvnej strany ďalej neposkytnú tretím osobám a ani neumožnia prístup tretích osôb k dôverným informáciám. Za tretie osoby sa nepovažujú členovia orgánov Zmluvných strán, zamestnanci Zmluvných strán, audítori alebo právni a iní poradcovia Zmluvných strán, ktorí sú viazaní ohľadne im sprístupnených dôverných informácii povinnosťou mlčanlivosti na základe Zmluvy alebo zákona.

4. Za porušenie povinnosti zachovávať mlčanlivosť podľa tohto článku Zmluvy sa nepovažuje ich poskytnutie príslušným štátnym orgánom, pokiaľ to vyplýva zo všeobecne záväzného právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy, ako aj ich použitie, pokiaľ sa stali verejne známymi alebo zverejnenie Zmluvy v Centrálnom registri zmlúv vedenom Úradom vlády SR v súlade s príslušnými právnymi predpismi.

5. Zmluvné strany sa zaväzujú dodržiavať príslušné právne predpisy v oblasti ochrany osobných údajov, najmä zákon č. 18/2018 Z. z. o ochrane osobných údajov a o zmene a doplnení niektorých zákonov a zodpovedajúcim spôsobom sa zaväzujú zaviazať k ich dodržiavaniu aj svojich zamestnancov a tretie osoby podieľajúce sa na plnení tejto Zmluvy.

**Článok VII.**

**Záverečné ustanovenia**

1. Zmluva sa uzatvára na dobu určitú, a to od 01.01.2019, 00:00 hod. do 31.12.2019, 24:00 hod., pričom Zmluva nadobúda platnosť dňom jej podpisu oboma Zmluvnými stranami a účinnosť dňa 01.01.2019 za predpokladu, že bola aspoň jeden deň vopred zverejnená v Centrálnom registri zmlúv. V prípade, ak táto Zmluva nenadobudla účinnosť dňa 01.01.2019 z dôvodu, že nebola aspoň jeden deň vopred zverejnená v Centrálnom registri zmlúv, nadobudne účinnosť nasledujúci deň po dni zverejnenia v Centrálnom registri zmlúv.
2. Zánikom tejto Zmluvy alebo zánikom posledného poisteného vozidla podľa tejto Zmluvy zaniká Poistenie celej Flotily vozidiel.
3. Písomnosti podľa tejto Zmluvy je možné doručovať poštou, kuriérom, faxom alebo elektronickými prostriedkami. Elektronickými prostriedkami a faxom nie je možné zasielať predpis poistného, odstúpenia od Zmluvy a výpovede zmluvy. Pokiaľ sú písomnosti doručované elektronickými prostriedkami alebo faxom, považujú sa tieto za doručené momentom ich odoslania.
4. Písomnosti doručované poštou sa považujú za doručené prevzatím alebo odmietnutím prevzatia zásielky, a ak ich Zmluvná strana neprevezme na adrese uvedenej v záhlaví tejto Zmluvy alebo na korešpondenčnej adrese písomne oznámenej druhej Zmluvnej strane, považujú sa písomnosti za doručené tretím dňom od uloženia zásielky na pošte. V prípade, ak zásielku nemožno na adrese podľa tohto bodu doručiť z dôvodu „Adresát neznámy“, považuje sa zásielka za doručenú dňom jej vrátenia odosielateľovi.
5. Poistník uzatvára zmluvu vo vlastnom mene.
6. Prílohy č. 1 – 5 sú neoddeliteľnou súčasťou tejto zmluvy:

* Príloha č. 1: Podrobná špecifikácia predmetu zmluvy (Opis predmetu zákazky),
* Príloha č. 2: Podrobná špecifikácia ceny a zoznam SMV (Návrh uchádzača na plnenie kritérií a zoznam SMV),
* Príloha č. 3: Kompletný sadzobník,
* Príloha č. 4: Poistné podmienky Poisťovateľa,
* Príloha č. 5: Výpis z Obchodného registra / Živnostenského registra SR alebo iného profesijného registra Poisťovateľa.

1. Táto Zmluva sa vyhotovuje v štyroch (4) rovnopisoch, dva (2) rovnopisy pre Poistníka a dva (2) pre Poisťovateľa.
2. Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.
3. Ostatné právne vzťahy neupravené touto zmluvou sa riadia príslušnými ustanoveniami Občianskeho zákonníka, Zákona o PZP a ostatnými všeobecne záväznými právnymi predpismi platnými v Slovenskej republike.
4. Pokiaľ by niektoré ustanovenie Zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia Zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie Zmluvy takým, ktoré bude platné a účinné, a ktoré bude v čo možno najväčšej možnej miere zodpovedať vôli a úmyslu Zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi Zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu Zmluvy.
5. Zmluvné strany sa dohodli, že prípadné spory vzniknuté v súvislosti s plnením tejto Zmluvy budú riešiť predovšetkým vzájomnou dohodou. V prípade, že nebude možné vzájomný spor vyriešiť dohodou, obrátia sa Zmluvné strany na miestne a vecne príslušný súd Slovenskej republiky.
6. Poisťovateľ je oprávnený postúpiť práva a povinnosti vyplývajúce z tejto zmluvy v prospech tretej osoby len s predchádzajúcim písomným súhlasom Poistníka.
7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto Zmluva nebola uzavretá v tiesni za nápadne nevýhodných podmienok, ani v omyle.
8. Zmluvné strany vyhlasujú, že sú plne spôsobilé na právne úkony, že text Zmluvy je určitým a zrozumiteľným vyjadrením ich vážnej a slobodnej vôle byť ňou viazané, a že si Zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

V Bratislave, dňa.............................. V      , dňa

|  |  |
| --- | --- |
| **Poistník:** | **Poisťovateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Slovenská inovačná a energetická agentúra**  Ing. Alexandra Velická, PhDr.  generálna riaditeľka |  |

**Príloha č. 1: Podrobná špecifikácia predmetu zmluvy (Opis predmetu zákazky)**

**Príloha č. 1B k NZ 3718: Podrobný opis predmetu zákazky pre časť 2.: „Poistenie áut – PZP“ (na rok 2019)**

Predmetom poistenia je povinné zmluvné poistenie zodpovednosti za škodu spôsobenú prevádzkou motorového vozidla – súboru vozidiel verejného obstarávateľa. Zoznam vozidiel je vždy neoddeliteľnou súčasťou súborovej poistnej zmluvy.

Rozsah poistenia podľa zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov (ďalej len „zákon o PZP“).

V prípade zmeny legislatívy (zmena minimálnych limitov odškodnenia) čo by mohlo mať za následok zmenu ceny za poskytnutie služby, si verejný obstarávateľ vyhradzuje právo dojednať tieto zmeny dodatkom k poistnej zmluve.

**Poistné obdobie: od 01.01.2019 do 31.12.2019**

Povinné zmluvné poistenie zodpovednosti za škodu spôsobenú prevádzkou služobných motorových vozidiel (ďalej len „SMV“) uvedených v Prílohe č. 1 tejto výzvy musí mať v sebe zahrnuté minimálne:

1. Limit poistného plnenia pre škody na zdraví alebo usmrtení: 5 000 000,00 EUR.
2. Limit poistného plnenia pre vecné škody, ušlý zisk a náklady právneho zastúpenia: 1 000 000,00 EUR.
3. V rámci poistenia sú dojednané aj asistenčné služby.
4. Verejný obstarávateľ si vyhradzuje právo na aktualizáciu zoznamu motorových vozidiel, ktoré vstúpia do poistenia k 01.01.2019. Motorové vozidlá vstupujúce do poistenia v priebehu platnosti zmluvy, budú zaradené do tej istej poistnej zmluvy a budú poistené za rovnakých podmienok ako je uvedené v poistnej zmluve.
5. V prípade zakúpenia motorového vozidla bude vozidlo automaticky poistené okamihom prevzatia vozidla s tým, že túto skutočnosť poistený nahlási do 10 pracovných dní od zakúpenia motorového vozidla.
6. Verejný obstarávateľ je povinný oznámiť úspešnému uchádzačovi skutočnosť, ktorá má za následok zánik poistenia najneskôr do 30 dní odo dňa jej vzniku. Oznámenie uvedenej skutočnosti sa vykoná zaslaním dokladu preukazujúcom príslušnú skutočnosť (ďalej len „doklad“), pričom zaslanie dokladu je možné vykonať elektronickou formou (e-mailom) alebo zaslaním dokladu prostredníctvom faxu, prípadne pošty.
7. Úspešný uchádzač vydá verejnému obstarávateľovi na každé vozidlo súboru potvrdenie o poistení zodpovednosti a zelenú kartu najneskôr do 01.01.2019.
8. Súčasťou poistnej zmluvy bude aj Príloha č. 3: Kompletný sadzobník, t. j. Príloha č. 3B k NZ 3718: „Kompletný sadzobník“ pre časť 2.: „Poistenie áut – PZP“ (na rok 2019), na povinne zmluvné poistenie zodpovednosti za škodu spôsobenú prevádzkou motorového vozidla na všetky vozidlá s evidenčným číslom a niektoré špeciálne vozidlá bez čísla, pohybujúce sa po cestných komunikáciách (vysokozdvižné vozíky, poľnohospodárske a stavebné stroje) s uplatnením rovnakej výšky zľavy a bonusov ako sa uplatnili v rámci ponuky.
9. Neoddeliteľnou súčasťou poistnej zmluvy bude Príloha č. 2: Podrobná špecifikácia ceny a zoznam SMV (Návrh uchádzača na plnenie kritérií a zoznam SMV), t. j. Príloha č. 2B k NZ 3718: „Návrh uchádzača na plnenie kritérií a zoznam SMV“ v elektronickej verzii vo formáte MS Excel pre časť 2.: „Poistenie áut – PZP“ (na rok 2019), s rozpisom ročného poistného za každé motorové vozidlo pre dané poistné obdobie. Súčasťou zoznamu je aj 9 ks motorových vozidiel, ktoré verejný obstarávateľ plánuje nakúpiť na prelome rokov 2018 a 2019, resp. v I.Q 2019. Ďalšie údaje o uvedených motorových vozidlách budú doplnené až po ich kompletnom dodaní v zmysle kúpnej zmluvy.

*Hodnota parametru, týkajúceho sa objemu motora (cm3) a rovnako aj výška nadobúdacej hodnoty (NH), sú pri uvedených 9 ks motorových vozidlách zadané ako maximálne hodnoty, a to v zmysle opisu na nákup týchto 9 ks motorových vozidiel.*

1. Sadzby pre výpočet poistného uvedené v poistnej zmluve sú záväzné a nemenné po celú dobu poistenia.
2. **Poistenie sa dojednáva bez spoluúčasti**.
3. Poistné bude uhradené jednorazovo na celú poistnú dobu (t. j. raz ročne) za aktuálny stav motorových vozidiel poistených k 01.01.2019.
4. Úspešný uchádzač je povinný pravidelne vystavovať predpis – vyúčtovanie poistného. Predpis poistného musí obsahovať zoznam poistených motorových vozidiel s vyčíslením poistného na každé motorové vozidlo, pre dané poistné obdobie.
5. Motorové vozidlá zakúpené v priebehu poistného obdobia budú zaraďované do existujúcej poistnej zmluvy za rovnakých podmienok, verejný obstarávateľ uhradí alikvotné poistné v zmysle zaslaného predpisu – vyúčtovania poistného.
6. Rozsah poistenia musí byť podľa zákona o PZP.